Lievenis

Lievenis ir segta vaļēja vai slēgta piebūve pie celtnes ieejas, kas atrodas fasādes priekšā, kur tas nereti veido par galveno ēku mazāku vai zemāku būvapjomu, kas var būt veidots kā priekštelpa jeb vējtveris, veranda, galerija vai nojume. No ārpuses to nereti norobežo kolonāde vai balustrāde. Lievenis veido telpu cilvēkam, kur ērti uzkavēties pirms ieiešanas vai iziešanas no celtnes vai atpūsties no nokrišņiem un tiešās saules gaismas pasargātā vidē.

Klasiskajā arhitektūrā lievenis ir atvasināts no portika. Latviešu tradicionālajā viensētu arhitektūrā lievenis visbiežāk sastopams klētīm. Lielākoties lieveņi ir nelieli un aptver tikai ieeju celtnē, taču lievenis var būt arī plašāks, piekļaujoties celtnes sienām un ieskaujot to no vairākām vai pat visām pusēm.

 Skatīt arī 
 Terase
 Veranda
 Portiks

Kategorija:Arhitektūras elementi